Documente eminesciene din Arhiva Direcţiei Arhivelor Naţionale Istorice Centrale 
- chestiunea ineditelor 


Făcând un efort de parcurgere a cuprinsului Catalogului Mihai Eminescu în 
documente de Arhivă, tipărit la București în anul 2001, avem satisfacția de a descoperi o 
imagine surprinzătoare a uriașului tezaur de documente privind biografia și opera lui 
Eminescu, deschizând eminescologiei un câmp de cercetare nesperat. 

Datele Catalogului evocat mai sus sunt utile însă dintr-o altă perspectivă: 
corectarea avântului așa - ziselor dezvăluiri bombă ! Prezente în arhivele românești de 
multe decenii, constituind un important lot de documente localizate la Viena!, Berlin, 
Leipzig, Heidelberg, Florenţa, Odesa, Balta - Liman, Cernăuţi, Brașov, Sibiu ș.a.m.d., 
analizate de cercetători cu carte de recunoscută, asemenea mărturii cu indiscutabilă 
valoare documentară sunt evocate în zilele noastre drept exclusivități publicistice, 
conținând detalii necunoscute, raportate la ultimii ani de viață ai Luceafărului. 

Fiind evocate în public (conferințe, comunicări) sau în studii, articole și cărți, cu 
tam-tamul de rigoare, amintitele trufandale jurnalistice atrag cu siguranță atenţia 
auditoriului, autorii unor asemenea descoperiri sugerând voalat că ne aflăm în prezența 
unor inedite eminesciene. Spre exemplu, presa din ultimii ani se întrece în publicarea 
unor facsimile ale unor documente aparținând autorităților austro-ungare, referitoare la 
urmărirea informativă a lui Eminescu, deși conținutul acestora era deja analizat în studii 
de specialitate cu decenii în urmă. Ceea ce nu ar fi rău, dacă acest demers ar suplini o 
anumită ignoranță a unora în materie de Eminescu. Considerăm însă inadmisibil, din 
punctul de vedere al corectitudinii științifice,  supraevaluata semnificație ce li se 
atribuie, interpretarea fantezistă, făcută uneori chiar cu rea intențţie.? 


! Este cazul documentelor austriece (rapoartele informative), aduse în ţara noastră sub formă de fotocopii în 
urmă cu 4 decenii, cunoscute de cercetători şi citate în numeroase studii din epocă. În contextul problematicii 
eminesciene, de un mare interes sunt cele aproximativ 100 de rapoarte, datate 1880-1881, privitoarea la 
activitatea informativă a lui Friedrich Lachmann aflate la Arh. Naţ. Rom., xerografii, pach. XLI, XLIII, în lotul 
Informationsbiiro, 1381, Lachmann, K. 17, 78, 115, 133. Au fost discutate de Elena Moisuc: Noi achiziții de 
xerografii după documente din arhivele vieneze în Revista Arhivelor, 12, 1969, nr. 1, p. 190-192; Teodor Pavel: 
Daco-România în viziunea generaţiei independenţei în Muzeul Naţional, 4, 1978, p. 147-148. De asemenea, au 
fost publicate în 7918 la Români, I, p. 107-108, 111-150 (doc., 13/25 aug. 1880; sept. 1881). Tematica 
rapoartelor semnate de Lachmann nu priveşte exclusiv urmărirea activităţii lui Eminescu ci o paletă largă de 
obiective: informaţii despre opinia publică din România, extrase din presă, serbările încoronării şi ecourile lor în 
Transilvania, difuzarea hărţii României întregite a colonelului Gorjan, mişcarea antimonarhică, începuturile 
mişcării socialiste din România, răscumpărarea căilor ferate, înarmarea naţională, pătrunderea capitalului străin 
în economia românească ş.a. Amintim celor care prezintă asemenea documente în ultimii ani ca fiind inedite 
faptul că lista actelor (originale sau copii) aflate în depozitele Arhivelor Naţionale a fost deja publicată în 
lucrarea Mihai Eminescu în documente de arhivă — Catalog - Editura Ministerului de Interne, București, 2001, 
altele sunt descrise în Inventarul Fondului Personal Mihai Eminescu, 1844-1943, întocmit de arhivist Ilie 
Crisanta, din cadrul Direcției Generale a Arhivelor Statului, Direcţia Arhivelor Centrale, Serviciul Acte 
Administrative, Culturale şi Feudale, întocmit în luna august 1989, în sfârşit că numeroase alte documente aflate 
la Biblioteca Academiei Române, la Ipoteşti sau în colecţii particulare au fost deja publicate G. Călinescu, I. E. 
Torouţiu, A.Z.N. Pop şi mulți alții. 

? Amintim aici, fără a intra în amănunte, un grup de articole, analizând un document semnat de I. A. Cantacuzino 
(Zizine), adresat lui T. Maiorescu, datând din perioada când I. A. Cantacuzino conducea ziarul Timpul”, al 
cărui text, deşi este în limba franceză, este tradus dintr-o copie în limba germană, numele I. A. Cantacuzino fiind 
lecturat greșit (litera I. fiind interpretată drept litera f.), de unde rezultă o confuzie privind identitatea şi biografia 
semnatarului, articolele culminând cu interpretarea fantezistă, conform căreia documentul ar demonstra nici mai 
mult nici mai puţin faptul că Eminescu era urmărit de organele de informaţii țariste. Explicaţia corectă a 
expresiei "Persistă să facă din Timpul organul personal al antipatiilor sale”, contextul în care a apărut sunt 
prezentate pe larg în excepţionala documentare a acestui caz la domnul N. Georgescu. 

Fără a intra în polemică cu autorii respectivi3, dar în acord cu spiritul de onestitate 
jurnalistică și cu exigenţele eticii profesionale, reiterăm necesitatea ca autorii acestor 
articole să ofere cititorilor informaţii corecte asupra caracterului pseudo inedit al așa 
ziselor revelații arhivistice, menționând faptul că documentele prezentate sunt deja 
cunoscute și analizate în literatura de specialitate, precizând și punctul de vedere 
exprimat în aceste studii, chiar dacă el nu coincide cu al autorilor. 


Versurile Veronicăi Micle în arhivele naţionale 


În Colecţia de documente M. Eminescu, păstrate la Direcţia Arhivelor Naţionale Istorice 
Centrale de la București, am descoperit scrisori, documente, fotografii, mărturii 
biografice dar și versuri aparținând Veronicăi Micle. Cu aproximativ două decenii în 
urmă, stihurile erau catalogate ca fiind inedite. Evident, poeziile pe care le vom prezenta 
mai jos, și-au pierdut astăzi această calitate. 

Astfel, acest catren al muzei lui Eminescu poate fi citit într-un document, datat 30 
ianuarie 18835, scris la lași, având forma unui epitaf: 


În toată viaţa tainic şi dulce 
Prin lumi de visuri călătorim, 
O dată însă lângă o cruce 
Pentru vecie noi ne oprim. 


Această strofă este scrisă pe un carton, introdus într-un plic, având următoarele 
însemnări: pe avers mențiunea Veronica Micle. O pagină de album (autograf) iar pe 
revers textul pe Albumul doctoresei Kernbach. 

Cartonul cu acest catren are atașată pe verso o filă, pe care sunt scrise patru versuri 
ale Wilhelminei Ch. , datate 20 dec, 1884. 

În același plic se mai află 2 file, una având pe o parte poezia lui N. Pompiliu, intitulată 
Un cântec, copiată de Veronica Micle, cu mențiunea Spre amintire, iar pe faţa cealaltă se 
află poezia Momentul ferice, semnată Olga, datată Iași, 1883 M. 

A doua filă conține pe avers un catren, semnat Alexandru, datat Botoșani, 14 aprilie 
1884 iar pe revers o dedicație în limba franceză, semnată Valeria Micle. 

Un alt document, oferind detalii subtile cu privire la starea de spirit a Veronicăi 
Micle, datat aprilie 1883, poate fi considerat o replică ad-hoc, urmare a tipăririi 
capodoperei Luceafărul. Poezia poartă însemnarea: Răspunsul Veronicăi Micle la 
Luceafărul. Poezie inedită: 


Drag mi-ai fost, mi-ai fost odată 
Dar ce-a fost n-o să mai fie 
C-am văzut că fără tine 

Lumea asta nu-i pustie. 

Și Luceafărul din ceruri 


* "Cugetarea Europeană“, XIII, 3 (32)/2016. 

+ Scrisoarea lui I. A. Cantacuzino (Zizine) este redată în M. Eminescu, Opere, X, Publicistică, București, 1989, p. 
VII ( în limba franceză). 

*DAN.LC. colecţia M. Eminescu, 11/23 (nr.2), original. 

Place mult când se ivește 
Dar apune și dispare 
Soarele când răsărește. 


Tu Luceafăr mi-ai fost mie 

Ce în zori de ziuă luce. 

Ai apus și-acum la soare 

Eu privesc cu mult mai dulce.6 


În acelaşi lot de acte aflat la Arhivele Statului de la Bucureşti există încă un document 
compus din 4 file, datate 1883-1884, conţinând versuri din Albumul Veronicăi Micle, 
semnate de Veronica, Virginia și Valeria Micle, Olga, Alexandru și Wilhelmina. 


Manuscrise poetice eminesciene aflate în Arhivele Naţionale 


Recuperate în parte și tipărite sub titlul generic postume, poeziile reprezintă un 
tablou al șantierului de lucru al poetului. Referindu-se la valoarea lor estetică, Garabet 
Ibrăileanu” consideră că "postumele" de după 1870, din perioada sa de strălucire, și care-s 
așa de inferioare poeziilor publicate de el în aceeași vreme, sunt, evident, aruncări pe 
hârtie, impresii și note, dacă voiţi, bucăţi la care nu a lucrat cu tot dinadinsul, în care el n-a 
pus toată arta de care era capabil. 

Poeziilor tipărite de diverși editori le putem adăuga pe cele aflate la Arhivele 
Naţionale, Sediul Central - Bucureștiă. Acestea prezintă interes din punctul de vedere al 
istoriei literare astfel încât, pentru aceia care își propun să stabilească anumite 
neclarități în cronologia poeziilor lui Eminescu, următoarele manuscrise pot fi relevante. 

De aceea, încercăm să le prezentăm, în cronologia stabilită de arhiviști, urmând ca 
eminescologii să le certifice veridicitatea datării lor. 

- La mijloc de codru des, mss original, 1870, 1 filă; Poezia este tipărită în Ediţia 
Princeps (1883) și, deși este evocată adesea ca fiind dovada deplinei maturități 
poetice eminesciene, sugerându-se astfel ca fiind redactată în perioada de maximă 
creativitate a poetului, manuscrisul este un argument dovedind preocupările 
creatoare incipiente, din vremea studenției vieneze? a lui Eminescu. 

- Pe o culme de munte în codri-îmbrăcat (1870) partea a IV-a,101 filă, orig. 
fragment mss. 

- Mulți au râs de-a mele versuri”! (1871-1874). 

-  Mitologicale (1873)12 - variantă. 


* Cf DANIC., Colecţia Scriitori şi artiști români, Veronica Micle, nr. 2, copie. 

7 Garabet Ibrăileanu, Postumele lui Eminescu (Scriitori şi curente). 

* În cadrul D. J. A. N. — Iași, Col. Documente 555/41, se păstrează două poezii eminesciene, traduse în franceză 
de către Alice Balais. 

? Poezia mai apare și în așa numitul Caiet Roșu, aflat la BCU Cluj-Napoca, aparținând lui Eminescu, și dăruit 
Mitei Kremnitz, la începutul anului 1879, de ziua ei de naştere, poezia La mijloc de codru des fiind transcrisă de 
mâna sărbătoritei. În Ediţia Opere Eminescu, textul este inclus în vol. XIV, conţinând poezii din perioada 1878- 
1883. 

A D.A.N.I.C., Col. Eminescu, 1/17, concept. Datat ante 1876, cf. G. Munteanu. 

'! idem, Dos. 11/1904, f. 3-4, orig. fără titlu (titlu pus după primul vers). Este databilă 1871-1874, respectiv 
perioada primelor atacuri polemice la adresa lui Eminescu. 

- Făt-Frumos din teiu (1875). 

- Tucu fiii, cu a lor mâni găurite de Mercur. Poezie satirică, îndreptată împotriva lui 
Berlicoco (C.A. Rosetti). Circa 1876. Perpessicius o atribuie perioadei "motivelor 
satirice ieșene”.13 

- Povestea codrului!4, datată ante 1 martie 1878. 

- Versuri scrise de Eminescu cu ocazia Revelionului din casa Mitei Kremnitz (31 
decembrie 1879)15. 

-  Pocăinţa Beţivului16, atribuită lui Eminescu, dar scrisă de o altă persoană 

-  Renunţțare, datată 1880 -188217. 

- Scrisoarea a Il-a fragment (fotocopie). Circa 1880, versiune intermediară.18 

- Nu mă-nțelegi (15 martie 1886). 

- Eu te iubesc (ante 15 iunie 1889). Este considerată de Filimon Taniac printre 
ultimele creaţii ale lui Eminescu.20 
Fragmentzl. Poezie. 

Aihivele Naţionale de la București dețin și alte manuscrise atribuite lui Eminescu, 
conținând poezii nedatate: Soarele-și bagă capul prin nori, poem epic, fragment; Povestea 
codrului, Grecia (poem), Făt Frumos din Tei. 

În final, evocând în mod succint doar aceste câteva rarități de ordin documentar, 
dorim să arătăm că studiul impresionantului patrimoniu arhivistic (1356 documente, 
însumând mii și mii de pagini, interesând viaţa și opera Luceafărului), aflat la Arhivele 
Naţionale ale României, la sediul Central cât și la filialele judeţene, este benefic nu numai 
pentru istorici cât și pentru eminescologi. 

Cum, de câtva timp în urmă, ziua de 15 ianuarie a fiecărui an este rezervată 
manifestărilor oficiale dedicate culturii naționale??, sper ca iubitorii întru Eminescu vor 
celebra astăzi, cu același fior de recunoștință, memoria celui ce s-a jertfit pe altarul sacru 
al idealurilor perene ale naţiei sale, preamărind în sufletul fiecăruia dintre noi miracolul 
nașterii profetului spiritualităţii române. 


Dan Toma Dulciu 
Viena 
15.01.2019 


? idem, 1/18, variantă. 

i idem, Col. Eminescu, II/104, f. 1-2, orig. Fără titlu, fără dată. 

4 idem, 1/19, fotocopie. 

` idem, 11/7 orig. Versuri dedicate lui ” I. Negruzzi, Deputat, Iassi”, scrise la petrecerea de Revelion, la care au 
mai participat I. Slavici, I. L. Caragiale, T. Maiorescu, s.a. 

ê idem, 11/103, copie. 

1 D.A.N.I.C., Fond personal Gr. Perieţeanu, nr.133, fotocopie după textul original şi copie făcută de altă mână; 
datată după M. Eminescu, Opere, IV, p.434, 458-459. 

5 D.A.N.I.C., Colecția M. Eminescu, 1l/106, fotocopie 

? D.A.N.I.C., Fond personal Gr. Perieţeanu, Dos.133, fotocopie depe text original. 

2 idem, Fond A.C. Cuza, dos. 61/1913, f. 6, copie a prof. V. Grămadă după textul din "Almanahul Literar” pe 
1905, unde poezia a fost publicată de Filimon Taniac. 

?1 Idem, dos. 61/1913, f. 7, copie a prof. V. Grămadă după "Almanahul Literar” pe 1905. 

?? În anul 1925, Comitetul pentru ridicarea la Bucureşti a monumentului lui Mihai Eminescu, din cadrul 
Cercului Revistei ”° Gândirea”, propunea Ministerului Instrucțiunii Publice diverse activități şcolare pentru 
strângerea de fonduri pentru ridicarea monumentului dedicat Luceafărului, precum şi propunerea ca ziua de 8 
noiembrie (Ziua Arhanghelilor Mihail şi Gavril) să devină ziua patron a culturii româneşti ! cf. D.A.N.I.C., 
fond M.I.P. Dos.403/1925, f. 32-33, orig. 


